تېرو ۲۴ ساعتونو کې د سرې میاشتې د فعالیتونو خبرونه: کابل: پغمان ولسوالۍ کې د واورې له امله زیانمنو شویو ۱۴ کورنیو سره د سرې میاشتې د مرستیال په لاس د ۶ قلمه بېړنیو غیر خوراکی توکو مرسته وشوه. ننګرهار: * روغتیایی اساسی کلینیکونو او ګرځنده روغتیایی ټیمونو تېرو ۳۰ ورځو کې ۵۰۸۲۲ تنو ناروغانو ته روغتیایی خدمات ترسره کړی. * د تورخم عمری پنډغالی کې ۳۰ تنو کارګرو ته د کار په بدل کې د پیسو پروژه پیل شوه. * د کوټ او شېرزادو ولسوالیو د ګرځندو روغتیایی ټیمونو ۱۲ غړو ته د ظرفیت لوړونې په موخه دوه ورځنی ورکشاپ دایر شو. هرات: * د ادرسکن او شینډنډ په ولسوالیو کې له ۸۰ بې سرپرسته کورنیو سره په ټولیزه توګه د ۱۷۵۵۶۸۰ افغانیو په ارزښت د ۳۲۰ اوزو او د ښې ساتنې په موخه یې د خوراکی توکو مرسته ترسره شوه، چې هرې کورنۍ ته ۴ رأسه اوزې ورکړل شوې. * د زنده جان ولسوالۍ په نائب رفیع او سنجاب کلیو کې ۸۰ تنو نویو ښځینه او نارینه رضاکارانو ته د روغتیا په برخه کې د ظرفیت لوړونې او د لومړنیو روغتیایی مرستو په موخه ۴ روزنیز ورکشاپونه پای ته ورسېدل. فراه: د ښوونیز مرکز له لارې په تېرو ۳ میاشتو کې ۱۳۱ تنو ته په بېلابېلو برخو کې زده کړې ورکړل شوې دی. سمنګان: دره صوف پایان ولسوالۍ کې له ۵۰ اړمنو کورنیو ته د کوچنیو کاروبارونو د رامنځته کولو په موخه په ټولیز ډول ۷۷۵۰۰۰ افغانۍ نغدی مرسته وشوه، چې هرې کورنۍ ته ۱۵۵۰۰ افغانۍ ورکړل شوې. ارزګان: د چوره ولسوالۍ په کیتو کلی کې ۲۰ رضاکارانو ته د لومړنیو روغتیایی مرستو په موخه دوه ورځنی ورکشاپ پای ته ورسېد. خوست: د ولایتی څانګې په انګړ کې د یو نیم جریب ځمکې په اندازه کې د پسرلینیو ۸۰ اصله بېلابېل ډوله مېوه لرونکې ونې کېنول شوې. کندز: د چهار درې ولسوالۍ په نو آباد کلی کې ۲۰ رضاکارانو ته د لومړنیو روغتیایی مرستو په موخه دوه ورځنی ورکشاپ دایر شو.